A NETFLIX SAJÁT GYÁRTÁSÚ SOROZATA
5. EPIZÓD
Chul-san, mi baja van?
Mi van veled?
Randi pipa. Miért kötögetsz? Zavar valami?
Hékás!
- Chul-san! - Igen?
- Semmi. - Ne már!
Mi az? Mondd el!
Mindegy.
Jaj, megint ezt csinálod!
Mondd már el!
Megkérdeztem Dal-mitól,
- miért tetszem neki. - Mit mondott?
Biztos alacsonyak az elvárásai.
Bocsi.
Először is, te voltál
az első szerelmem.
„Az első szerelme?”
Igazából Han Ji-pyeong volt az.
Ezért újból megkérdeztem, miért tetszem neki.
A leveleid
sokáig vigaszt nyújtottak.
Azokat is Han Ji-pyeong írta.
Mondott valamit, ami hozzád köthető?
A kezemet.
Szép, nagy kezed van.
Csak a kezemet mondta.
- Do-san! - Igen?
Amikor az ember két lábon kezdett járni, az agya is növekedésnek indult.
Hogy miért? A nem használt végtagjaiból kéz lett.
A kéz használatával fejlődni kezdett az emberi agy,
eszközöket készítettünk, történelmi kultúrák jöttek létre.
Mire akarsz kilyukadni?
Egy másik diplomás mérnök csak megérthetné!
Arra célozgat, hogy nem „csak” a kezedről van szó.
A kéz kulcsfontosságú. Erre gondolsz?
Igen.
AZ EMBER A KEZE MIATT A LEGOKOSABB
Igen! Megfogta a kezemet.
Miről beszélsz? Mi van vele?
Amikor In-jae azt mondta Do-sannak…
Kit választ, engem vagy Seo Dal-mit?
Tudod, mit felelt?
Lennél te a Samsan Tech CEO-ja?
Aztán felém nyújtotta a kezét, nem In-jae felé.
Mama!
A keze…
elképesztően szuper volt.
De fura vagy! Hogy lehet egy kéz szuper?
Nagyon szuper volt.
Én egy senki vagyok.
Miért fogná meg az én kezemet In-jae-é helyett?
Legalább a kezem tetszik neki.
Egy senki vagyok.
Nem igaz?
Mama!
Egyre ambiciózusabb vagyok.
Azért vágtam bele, hogy nyerjek In-jae ellen apa miatt.
Kezdek igazán ambiciózus lenni.
Tudom, hogy nem érek fel a szintjére,
mégis egyre többet akarok.
Egyre jobban kétségbeesem.
SPRINTSZERŰ ESEMÉNY, A RÉSZTVEVŐI CSAPATBAN
HOZNAK LÉTRE ÜZLETI TERVEKET
5. EPIZÓD
12. HACKATHON
A következő két nap pokoli lesz.
De nekem nem. Engem nem érint.
Jézusom!
Miután tavaly három napig mentorkodtam,
négy napig az ágyat nyomtam.
Fárasztó volt, és stresszes, és egyáltalán nem volt hálás feladat.
Szörnyű, nem?
Han úr?
Hova tűnt?
SH KOCKÁZATITŐKE-ALAP 801. TEREM
Tessék.
Harminchatos asztal.
Ha bevesz valakit a csapatba,
küldje el nekem a QR-kódját!
Értettem.
Vegyen nyugodtan az ennivalóból!
Amennyit csak szeretne…
Tessék.
A zsebedbe is tegyél!
Nagyon király kaják vannak itt!
Micsoda motiváció! Képzeld el, hogy mindennap ezt esszük!
Nagyon komolyan veszem a Sand Boxot.
Örökké itt akarok élni!
Tedd ide be!
Do-san!
Szia!
Hajolj le!
A gumicukorból ne adj senkinek, jó?
Nagyon gyorsan elfogy.
Oké.
Seo kisasszony, kell még egy csapattag.
- Igen. - Mit keresünk?
Az alapítótagok esetén a jó személyiség
fontosabb a nagymenő képesítéseknél.
Motivált valakit akarok.
Született problémamegoldót, aki jól koncentrál, és kitartó.
Valaki rugalmasat, aki könnyen alkalmazkodik. Értitek.
Do-san! Hova tűnt Do-san?
- Mennyit mondtál el neki? - Tessék?
Mondd el! Mennyit tudott meg Dal-mi?
Melyik része aggasztja?
Az, hogy nem vagyok menő?
Vagy hogy az első szerelme levelei hamisak?
Tud a levelekről?
Nem, még nem.
Nagyon csalódott volt, hogy nem vagy nagymenő?
Nem, örült neki.
Örült? Nem volt mérges?
Nem.
És én? Nem talál furának?
Segítettem átverni, sőt, én vittem a prímet.
- Biztos nagyon kíváncsi, miért. - Han úr!
Egy szóval sem említette magát.
- Tényleg? - Tényleg.
Nem kell kölcsönadnia az autóját, sem az óráját.
- Ne aggódjon… - Hogyne aggódnék?
Egy csapatban vagytok! Fogd meg ezt egy pillanatra!
Ráadásul a nővére is itt van a Sand Boxban.
Ha a nővére bekerül, ő pedig nem, az nagyon el fogja csüggeszteni.
- Mit csinál? - Én is ezt kérdezem.
Mit csinálok?
Hihetetlen, hogy ilyet húzok fel, mikor pénzt kéne gyűjtenem.
Hackathon-mentor?
Sok riporter lesz?
Nem akarom, hogy lefényképezzenek.
Eleget tett már. Majd én elintézem.
Rám ijesztesz. Ilyen ijesztőt még nem hallottam.
Mit csináltál eddig?
Yong-san vagy Chul-san helyében
kártérítést kérnék az elmúlt két év elpazarlásáért.
Mi az? Megsértődtél? Felidegesítettelek?
Igen, egy kicsit.
Ez micsoda?
Nem, az…
Nem lehetsz mérges, mert tény.
Ha bekerülsz a Sand Boxba, akkor majd mérges lehetsz.
Leesik a vércukrom.
Ez az enyém.
Várjon, mutassa!
Mi baja van?
Do-san!
Mindenütt kerestelek.
Jó napot, Han úr!
Kérdezni akartam öntől valamit.
Nos, én…
Most…
Mi újság, Dong-cheon?
- Mi a helyzet? - Tessék?
Kellek? Pillanat!
- Szevasz! - Mi az?
Mi az? Mi a baj?
- Micsoda? Mentor? - Hú!
Értem. Menjünk, gyorsan!
Gyerünk! Menjünk! Mondd el, mi volt!
Értem. Mondhattad volna korábban.
Mit akartál kérdezni tőle?
Ezt-azt.
Menjünk!
Értem.
Bocsánat. Hívhattál volna.
Miért most mondod…
Jaj, őrület!
Mi az?
Komoly a baj? Hibáztam?
Ez így nem lesz jó.
Megfognád egy percre?
Vedd le a zakódat!
- Dong-cheon! - Igen?
Legyél mentor!
Micsoda? Miért… Ne, várjon!
- Miért lennék mentor? - Számítok rád.
Micsoda? Hogy érti? Uram!
Hé!
Nicsak, ki az!
Kim Yong-san, Lee Chul-san!
- Hyeon, Jeong! - Hyeon, Jeong!
Rég találkoztunk!
Meglep, hogy itt futunk össze.
Dettó. Jó látni titeket.
Hú, Hyeon! Még trendibb vagy, mint voltál.
Gyere ide, haver!
Jeong, te is itt vagy!
Van csapatotok?
Igen. Szerencsére sikerült összefognunk a legjobb csapattal.
- A legjobbal? - A legjobbal?
INJAE VÁLLALAT
A színes ruhások is fejlesztők?
Ők? Igen, ikrek.
Kiváló MI-fejlesztők.
- Kiválóak? - Igen.
Miért vannak itt? Nem akarnak céget alapítani.
Vadászoknak hívják őket.
Vadászok? Mint akik állatra lőnek?
Igen. Mindenféle versenyen és hackathonon
vettek részt az utóbbi két évben.
Csak a pénzdíj érdekli őket. Nem indítanak startupot.
Amolyan kalózok.
Demotiválják azokat,
akiknek nagyon kéne a pénz a startupjukhoz.
Több száz millió vont nyerhettek már.
Akkor elég ügyesek lehetnek. És fejlesztőhöz képest jól öltözködnek.
Egy pillanat! „Fejlesztőhöz képest”?
Seo kisasszony, ez nem kedves. Hahó!
És velünk mi van? Mire céloz ezzel?
Na!
Jó, elismerem, ebben jobbak nálunk.
De ők nem akarnak startupot indítani.
És mi nyertük meg a CODA-t.
Őket csak helyben ismerik, minket meg világszerte.
Ez az egyetem óta nem igaz. Az MIT-re jártak.
Kinek az oldalán állsz? Ne kavarj már!
Az MIT-re?
Nem semmi!
Nem kell megijedni. Teljesen más az elképzelésük.
Igen. Nem a végzettség a fontos. Mi fair módon játszunk.
Nem igaz, Seo kisasszony? Micsoda?
- Kell még egy ember. - Még valaki?
- Beszéljünk kint! - Rendben.
Elnézést, jövök!
Nekünk is kell egy ilyen végzettségű ember.
Aki a legjobb iskolákba járt.
SAMSAN TECH
Hú!
Ez nagyon menő.
Ha beolvasod a QR-kódot, kiírja minden munkatapasztalatodat.
Értem.
SEO DAL-MI VÉGZETTSÉG: ÉRETTSÉGI
- Do-san, Yong-san! - Mi az?
Tudtátok, hogy Seo Dal-mi nem járt egyetemre?
Tényleg?
Kérdezzük meg Won In-jae-t, hogy bevesz-e!
Még nem véglegesek a csapatok.
Nem. Dal-mi a CEO-nk.
Biztos jó ötlet, hogy érettségivel ő lesz a CEO?
Így senki nem fog komolyan venni.
Te sem veszed komolyan?
Ki, én?
Nem fecsérlem az időmet olyanokra, akik lenéznek másokat.
De mások igen.
Én nem nézem le. Jaj már! Ismersz.
Akkor jó.
Ne érdekeljen, mit mondanak! Legyünk magabiztosak!
Egy pillanatra megijedtem.
Nagyon karizmatikus lett.
Maga gyönyörű.
Remélem, beáll a csapatunkba. Bearanyozná az irodánkat.
A tapasztalatnál fontosabbnak tartja a kinézetet.
De tudja, mit?
Én is.
Sa-ha, pontosan ilyesvalakit keresünk.
Egy sokoldalú személyt, aki tudja vinni a könyvelést,
a jogi ügyeket és a dizájnt.
Három ember helyett dolgozzak?
Meg még mit nem!
Maga kicsoda?
Seo Dal-mi, a Samsan Tech CEO-ja.
A tapasztalata miatt érdekel, nem a kinézete miatt.
Sok más CEO-val szemben én szorgos leszek.
És nem osztanék önre több feladatkört.
Elég, ha a dizájnunkat megcsinálja.
- Követett? - Igen.
Ne legyen lúzer!
Le fogják nézni. Egy CEO ne essen ilyen könnyen térdre!
Az embereket nem érdekli, hogy térden állok.
Ettől csak magára fognak felnézni.
Ez magának nem jobb?
Döntse el, amíg van idő!
Ha az utolsó pillanatig vár, kétségbeesettnek fog tűnni.
Miért pont én?
Mondja el, miért! Azután döntök.
Őt…
…bevehetjük.
Jó napot!
Mi a…
Foglaljon helyet!
Adja csak…
Rendben. Bemutatom a Samsan Tech fejlesztőit. Nam Do-san,
Lee Chul-san és Kim Yong-san.
Ő itt Jung Sa-ha, dizájner.
Értem, dizájner. Találkoztunk már, nem?
Igen, találkoztunk.
- Tényleg? Hol? - Könyvet vásároltunk.
Mi is volt a címe?
Sand Box-jelentkezés.
Igen, már egy volt csak…
Jó fej volt, és 10 000 vonért odaadta nekünk az utolsó példányt.
Micsoda? Tízezer vonért?
Észszerű tranzakció volt, kielégítette mindkettőnk igényeit.
Azt mondják,
az ember okkal találkozik másokkal.
Micsoda egybeesés! Ki gondolta, hogy mind alapítótagok leszünk?
Hagyja abba!
Állítsunk fel szabályokat!
Mostantól nem mondunk olyan béna dolgokat, hogy „meg volt írva” vagy „egybeesés”.
Nem mintha erről a csapatról álmodoztam volna.
Csak szorított az idő.
Samsan Tech…
Micsoda szörnyű név!
Nem ez a végcélom.
Csak egy gyors, köztes megálló.
Ezt ne felejtsék el!
Nem fogom.
Rendben. Kezdhetjük?
Jó.
Most, hogy megvannak a végleges csapatok,
kezdődhet a hackathon. Negyvennyolc órájuk van.
A csapattársaikkal
találjanak ki új üzleti modellt!
Nyugodtan használják
a Sand Box adatait, GPU-ját és API-ját!
Az összes erőforrásunk a rendelkezésükre áll.
GPU: GRAFIKUS FELDOLGOZÓEGYSÉG API: ALKALMAZÁSPROGRAMOZÁSI FELÜLET
Elképesztő. Mindent használhatunk?
„Megnyitjuk az olajmezőnket. Bármit elvehetnek.”
„Csináljanak belőle aszfaltot, nejlont, vagy amit akarnak!”
Nagyon nagyvonalú! Nem rossz a nagy pocsolyában játszani.
Mi alapján választják ki a győztest?
Két szempontot fogunk vizsgálni.
Először is azt, hogy sikerült-e kivitelezhető üzleti tervet összeállítani
a rendelkezésre álló idő alatt az elérhető erőforrásokkal.
Másodszor pedig, hogy sikerül-e meggyőzni bennünket az ötletről
három perc alatt.
- Három perc alatt? - Három perc…
Rendben.
Akármilyen módon felhasználhatják a Sand Box összes adatát.
Remélem, lesznek forradalmi ötleteik.
Mindenkinek sok szerencsét kívánok!
Mik az ötletek?
Valami szolgáltatással kapcsolatos.
Gépi tanulásra épülő szolgáltatást szeretnénk indítani.
Technológiára épít a csapat?
Persze. Nem derül ki a nevünkből? Samsan Tech.
Édes istenem! Lutri az egész.
Ugye? Örül, hogy minket választott, nem?
Nem. Úgy értem, hogy ez nem nekem való, mert sosem nyerek a lutrin.
Á, értem.
Seo kisasszony, nem akarom leszólni, vagy ilyesmi,
- de tudja, mi az a gépi tanulás? - Hé!
Igen. Do-san elmagyarázta a múltkor.
Nagyon romantikus technológia.
„Romantikus”?
Hogy magyaráztad el neki,
ha azt hiszi, hogy a gépi tanulás romantikus?
- Kíváncsi vagyok. - Mire?
Rád. Mindent tudni akarok rólad.
A családodról, a barátaidról,
és hogy mit szeretsz.
Szeretek…
mesterséges neurális hálózatokat tervezni.
MNH: AZ AGYI ADATFELDOLGOZÁST UTÁNZÓ ALGORITMUSOK
- Hallottál róla? - Igen.
De nem igazán tudom, mi is az.
Akkor…
A gépi tanulásról hallottál?
Igen. Hallottam a kifejezést,
de nem tudom, mi az.
Akkor…Nézd!
Ez itt egy számítógép. Legyen Tarzan a neve!
Lakatlan szigeten nőtt fel, így sosem találkozott még nővel.
De egy nap
Jane megérkezik a szigetre.
Ad Jane-nek egy követ, Jane-nek ez nem tetszik.
De amikor virágot ad neki, az boldoggá teszi Jane-t.
Értem.
Nem járt senkivel, nem tudja, mi tetszik a nőknek.
Így van. Tarzan tovább próbálkozik.
Elkap neki egy kígyót, de az nem tetszik neki.
Egyszer ad neki egy aranyos nyuszit, aminek örül.
Amikor kiabál, nem örül, amikor mosolyog, akkor igen.
Ezeken az élményeken keresztül megtanulja,
hogy hódíthatja meg Jane szívét.
Értem. Ezért hívják gépi tanulásnak.
- Megtanítjuk a gépet tanulni. - Pontosan.
Különböző tapasztalatokról szóló adatokat táplálunk be.
Az MNH-kon keresztül megtanulja, és megjósolja az eredményt.
Ezt csinálom én is.
Unalmas, nem?
Nem, nagyon érdekes volt.
És menő.
- Tarzan? - Jane?
Meta… Nem tudjátok, mi az a metafora? Beszédfordulat.
A koreai dolgozataim mindig rosszul sikerültek.
Jaj de égő! Úristen!
Meddig tart még a csevej?
Már 20 percet elpazaroltunk.
Rendben.
Miféle adatokat tanulhatna meg a Tarzanunk?
Mindenféle adat van itt.
Közlekedési balesetek, finomporszintek…
- Még szépírásról is van adat. - Micsoda?
- Kézírásról szóló adatok. - Jeonghan Bank?
Miért van egy banknak adata kézírásról?
Világos. Minden letéthez, pénzfelvételhez, kölcsönhöz,
meghatalmazáshoz kézzel töltjük ki a nyomtatványt.
Hamisítani is lehet a kézírást.
Sa-ha, egyre elérhetetlenebbnek hat.
Tessék?
Túl tökéletes.
SAMSAN TECH
Várjunk! Van egy ötletem.
- Mi az ötleted? - Ha megtanítjuk Tarzannak,
hogyan különböztesse meg a hamisítványt az igazi kézírástól,
lehet, hogy érzékelni tudja majd, ha hamis.
Nem garantálok semmit, de szerintem megoldható.
De ez lehet működőképes üzleti modell?
Hát hogyne!
Dong-cheon!
Park Dong-cheon!
Ki hívogat ilyen kétségbeesetten?
Park Dong-cheon! Hé!
Igen, Han úr. Hát itt van!
- Úgy tettél, mintha nem hallottál volna. - Dehogy!
A Samsan Tech eldöntötte már, mit akarnak csinálni?
Szerintem igen.
- Máris? - Igen.
Segíthettél volna nekik.
Nem kellett. Elég jó az ötletük.
Aha. Mi az ötletük?
Gépi tanulással kiszűrni a hamis kézírást.
Ez nem életképes…
- Nem rossz ötlet. - Ugye?
Kinek az ötlete volt?
Seo Dal-mié, a CEO-é.
Seo Dal-mié?
- Kézírás… - Igen, a kézírásról szóló adatot
- fel lehet használni… - De…
Sok érdekes adathalmaz van.
Esetleg a forgalmazás? Az a szakterületünk.
Mit szólnának a kézírásról szóló adatokhoz?
Kézírás?
És mi lenne az üzleti modell?
Az a CEO döntése.
Kézírásról szóló adatok? Mégis miért?
A Samsan Tech azokból az adatokból akar szolgáltatást csinálni.
- Mi van vele? - Láttam,
hogy korábban Nam Do-San a Samsan Techtől elküldte magát.
- Vigyázzon, mit mond! - Mi segítünk.
Szálljunk versenybe velük!
Miért tennénk ezt?
Mert jó móka lenne megverni a rohadékot, aki elutasította.
SAMSAN TECH
Kezdhetjük?
- Oké! - Oké!
SAMSAN TECH, INJAE VÁLLALAT
Legyünk kreatívak!
Ne tervezzünk új betűtípust? Ami pénzbe kerül…
Nyolc százalék, ugye?
Aha, a bíróságon.
- Igen! - Ez az!
- Sikerült. - Istenem!
Nem gyűjti az adatokat.
Módosítsuk a hiperparamétert?
Jó, kezdjük elölről!
Miért ilyen alacsony a teszt pontossága?
Mi a gond?
Módosítsuk az aktivációs függvényt?
Jó.
- Srácok, szerintem… - Sok a dolgunk,
majd később elmondja.
Dal-mi, mi az?
Jane talán a virágot szereti jobban,
de én a köveket.
Miről beszél?
A virág haszontalan egy lakatlan szigeten.
A kővel le lehet verni gyümölcsöt, és el lehet ijeszteni a farkast.
Aha.
Ezért örülnék jobban a kőnek.
Do-san! Egy nagy követ kell adni neki, nem virágot.
Mindenkinek más az ízlése.
Más hálózati szerkezet kell!
- Most? - Megőrültél?
Ezt a szerkezetet a videóadatokhoz használtuk.
A kézírásnak teljesen más a mintázata,
így nem működik ugyanaz a hálózat.
Csináljuk újra az egészet, és tervezzünk karcsúbb hálózatot!
Igen, pontosan ezt akartam mondani.
Az sok munkával jár.
És ha egyszer megvan, nem tudjuk visszacsinálni.
Azért jobb lenne kipróbálni valami újat, és nem a rossz megoldásnál maradni.
Ha nem működik, mehetünk haza.
Igen.
Próbáljuk meg!
Az íze alapján nem erjedt meg eléggé a kimcshi.
Mondtam, hogy még hagyhatod.
Azonnal betetted a hűtőbe.
- Miért az én hibám? - Kiveszem.
Istenem, hova tart a világ?
Mit csinál egy felnőtt egy játékkal?
Jézusom!
Mi? Miért…
Mit tegyünk? Biztos meghallott.
Nem mondtam semmit.
Tudják esetleg, hol lakik Nam Do-san úr?
- Ki ön? - Alex vagyok.
Egészen San Franciscóból jöttem, hogy találkozzak vele.
Príma a kiejtése.
San Francisco? Ahol a Szilícium-völgy van?
Én…
Do-san apukája… mármint apja vagyok.
- Ő pedig… - Az anyja vagyok.
Micsoda? Örvendek!
Munkaügyben Koreába kellett jönnöm, hát eljöttem Nam úrhoz.
Sajnálom, de Do-san jelenleg nincs itthon.
Aú! Hol van?
Hozzak valamit enni?
SAND BOX 12. HACKATHON ÉLŐ ADÁS A SAND BOX ELŐADÓTERMÉBŐL
Most is eszem. Ne aggódj!
Mama!
Mit keresel itt? Nem úgy volt, hogy elmész Amerikába?
Felmondtam.
- Miért? - Ahogy valaki mondta,
csak apának hála tudtam beindítani a céget.
Hiába megy jól, nem enyém az érdem, úgyhogy felmondtam.
Új kezdetet akarok.
Értem.
Így már valószínűleg nem kell három év.
Micsoda?
Őszinte leszek. Jelenleg nem vagyok olyan sikeres, mint In-jae.
Ezt beismerem. De In-jae három évvel idősebb nálam.
Három évet kérek.
Addigra túlszárnyalok rajta.
Fogadjunk 10 000 vonban! Mit szólsz?
Úgyhogy húzz bele!
Csak akkor szállhatsz versenybe, ha bejutsz a Sand Boxba.
A fejlesztőid elég zavarodottnak tűnnek.
Mindig rosszul döntesz.
Most Nam Do-sant választottad, annak idején pedig apát.
Bár befognád!
Meglátjuk. Majd idővel kiderül, ki döntött rosszul.
Igazad van. Idővel kiderül.
Mi is a Jeonghan Bank kézírásról szóló adatait használjuk.
Gondoltam, szólok, így fair.
Megvan az eredmény.
- Megvan az eredmény? - Most akartam írni.
Mi az eredmény? Mondd el! Mennyire pontos?
Több mint 99,8 százalékos.
Köszönöm, istenem!
Dal-mi, te most sírsz?
Köszönöm!
Köszönöm szépen!
Keres valamit?
Ezt a kisgyereket keresem
a résztvevők között.
Ezt a gyereket?
Részt vesz a hackathonon.
Igen?
- Tényleg? - Igen.
Ön hívta meg?
Dehogyis! Véletlenül tudtam meg.
Valószínűleg fogalma sincs róla,
hogy tőle származik a Sand Box ötlete.
Ki az?
Ha bejut a Sand Boxba, elmondom.
Rövidesen kezdődnek a prezentációk.
- Máris? Menjünk! - Minden résztvevő…
- Jó, menjünk! - …és zsűritag
fáradjon a fő előadóterembe!
Menjen csak! Ott találkozunk.
Rendben.
Mikor találkoztunk utoljára?
Több mint tíz éve?
Igen.
In-jae is itt van.
Igen.
Dal-mi is itt van.
Igen.
Micsoda sorsfordulat!
Biztos nagyon neheztelsz rám.
Persze.
Nem is akarlak látni.
Milyen anya szeretné a menyét,
miután az elhagyta a fiát?
Sajnálom.
Milyen volt Dal-mi…
gyerekként?
Biztos nehéz volt neki.
Az volt.
Dal-mit felvették egy jó egyetemre, ezért eladtam a büfémet,
hogy kifizessem a tandíját.
Amint ezt megtettem,
otthagyta az iskolát, és mindenféle részmunkaidős állásokba fogott,
hogy vegyen nekem egy büfékocsit.
Egyszer…
eltörte a lábát
a munkahelyén, egy élelmiszerboltban.
Ez nagyon felzaklatott,
ezért…
ezt mondtam neki.
Tudod,
jobb lett volna, ha anyáddal mész.
Akkor most nem lenne veled ez.
Csupa napsütés lett volna az életed.
Mama, apa azt mondta,
ha mindennap sütne a nap, az egész világ csupa sivatag lenne.
Csak akkor tudnak a növények
és az ilyen finom gyümölcsök megnőni, ha van eső és hó.
Csodás fiatal nővé cseperedett.
Nagyon büszke vagyok rá, hogy az én unokám.
Ne aggódj miatta!
Ezt nem neked csináltam,
de a tiéd lehet.
Te is…
szeretted a harangvirággyökér-salátámat.
Köszönöm, mama!
Jaj!
Jófiú, te is itt vagy?
- Üljünk le oda! - Jaj!
Jaj nekem!
Vegyen új cipőt magának! Ez micsoda?
- Most miért? Mintha új lenne! - Jaj!
Megvakult? Ezt hívja újnak?
Miért nem szólt?
Segíthettem volna kifizetni Dal-mi tandíját.
Sőt…
nem szabadott volna odaadnia nekem azt a 70 millió vont.
Már megint kezded!
Miért tartottam volna meg a pénzed?
Ne beszélj hülyeségeket! Megyek is.
Nem bánta meg?
- Hogy megbántam-e? - Hisz…
Dal-mi is mehetett volna egyetemre helyettem.
A boltját is megtarthatta volna.
„Miért segítettem neki?”
Biztos megbánta.
Nem bántam meg.
De alakulhattak volna máshogy a dolgok.
Örültem volna, ha korábban találkozunk.
Akkor…
kártyázhattunk volna ünnepekkor,
és csinálhattam volna kimbapot a kirándulásokra.
Ha valaki piszkált volna,
találkoztam volna a szüleivel,
és kiabáltam volna velük, hogy regulázzák meg a gyereküket.
A szüleidet nem pótolhattam volna,
de legalább lehettem volna a minden lében kanál szomszéd néni.
Ez kicsit elszomorít.
Ugyan! Ez miért szomorítaná el?
- Próbálja ki a gumicukrot! Jó. - Dong-cheon!
Igen?
- Vedd le a pólót! - Nincs alatta semmi.
- Vedd le! - Ez nagyon illetlen.
Jaj! Úristen!
Úristen!
- Mit csinál? - Hú!
Aztán jöjjön a színpad közepére!
Aztán az ágak szétszélednek, és ő lesz középen…
Szép. Jó ötlet.
Akkor ezt a képet is…
kirakjuk?
- Igen. A feliratokkal. - Mi van?
- Itt lesznek. - Alatta.
- Igen. - Lehetnek lejjebb?
- Így? - Igen.
A végén pedig ez a kép fog megjelenni.
- Az jó lesz. - Tetszik. Legyen ez!
Mi az?
Körbejártunk, és azt láttuk,
hogy általában nem a CEO prezentál.
És?
Neked kéne prezentálnod Dal-mi helyett.
Miért?
Te is láttad. Azt sem tudja, mit jelent a paraméter.
A jövőnk múlik rajta, nem építhetünk rá.
Még egyetemre sem járt. Hogy magyarázna el egy MI-t?
Rólunk is ezt mondták régen. Elfelejtettétek volna?
Dehogyis. Mintha tegnap lett volna.
Mégis ilyet mondotok?
Lenéztek valakit, bár tudjátok, milyen érzés?
Azért mondjuk, mert tudjuk! Lúzerek vagyunk! Ha a CEO-nk is az,
ez a sok gőgös barom viccnek fog nézni minket.
Állj már le!
Hé,
ha nem jutunk be, nekünk annyi.
Te vissza akarsz költözni abba a penészes szobába? Én nem!
Jó, akkor prezentálom én.
Akkor nektek végképp annyi.
- Akkor? Seo Dal-mi a megmentőnk? - Azt sem garantálhatom.
- Akkor miért… - Viszont…
az tuti, hogy nektek nem fog menni.
Önjelölt MI-szakértőként sikerült bárkit meggyőzni az ötletetekről
és pénzt szerezni az elmúlt két évben rá?
Biztos, hogy varázsütésre pont ma fog sikerülni?
Ha ennyire kétségbe vagytok esve,
legalább próbáljatok ki valami újat! Józan paraszti ész.
És ha neki sem sikerül? Akkor nekünk lőttek.
Akkor majd én befektetek.
Tessék?
Így van B terv akkor is, ha ez nem sikerül.
Örültök?
Végül is jobb.
De miért tenne ilyet?
Idő van. Menjünk be!
Gyerünk, fiúk!
Jó napot! Yoon Seon-hak vagyok.
Végre véget ért a Sand Box intenzív,
50 órás hackathonja.
Rendben. Most itt az ideje,
hogy eladják a kreatív üzleti ötleteiket a potenciális befektetőknek.
Lássuk az első csapatot!
Jó napot! A mi szolgáltatásunk a gyerekek érdeklődési köre alapján
talál nekik megfelelő akadémiát.
Mi vagyunk a Rafinált Anyuka.
ZSŰRITAGOK
RAFINÁLT ANYUKA
Az Angyalszemeim a gyengén látó embereket
önkéntesekkel köti össze, akik élőben segítenek nekik.
A dizájnerünk ötlete volt,
mivel a testvére is gyengén látó ember.
Nem tudják, mennyi pénzt illene adni egy esküvőn?
A Mennyi nevű szolgáltatásunk
a telefonjuk segítségével
kiszámolja, hogy a kapcsolatuk alapján mi az ideális összeg.
Hamarosan megváltozik
a rendszámtáblák számozása.
Erre felkészülendő, létrehoztunk egy felismerőrendszert…
annak érdekében, hogy…
- Mi a… - Mi történik?
- Jaj, ne! - Hú, ez gáz!
- Nektek… - Ezeknek annyi.
- Jaj, ne! - Sajnálom őket.
- Odatették magukat, de nem eléggé. - Para.
Nem elég a szorgalom. Jól kell csinálni.
Köszönöm!
Kicsit átírom. Nem baj?
- Nem. - Lássuk!
A bevezetés legyen rövid, de hatásos!
Ha valamit ki akar emelni, beszéljen lassan!
Ez legyen rövid!
A következő a 17-es csapat, a Samsan Tech.
- Kell egy kis idő… - Seo Dal-mi CEO.
Nagyon ideges.
Nem tudom végignézni. Nem nézek oda.
ZSŰRITAGOK
Üdvözlök mindenkit!
Seo Dal-mi vagyok, a Samsan Tech CEO-ja.
Cégünk célja, hogy MI révén újítsa meg a világot.
Először is hadd tegyek fel egy kérdést!
Két egypetéjű ikernek egyezik a kézírása?
Valószínűleg nem.
Tévednék? Ugyanúgy írnak?
A helyes válasz az…
hogy különbözik.
Egy amerikai kutatóintézet felfedezte,
hogy még az egypetéjű ikrek kézírása sem egyezhet.
A kézírásra sokszor mondják, hogy az agy ujjlenyomata,
mivel minden kézírás más.
Így sok szervezet, például bankok, az ügyészség,
a törvényszéki szakértők
és az adóhatóság is használják személyazonosításra a kézírást.
Jobban megy neki, mint hittem.
Ugye? Az összes korábbinál jobb!
Azonban az aláírásokat meglehetősen egyszerű hamisítani.
Az aláírások nyolc százaléka hamis,
viszont nincs elég szakértő.
A bíróságokon összesen 20 írásszakértő dolgozik.
Értem!
Ha így megy tovább, nyernek.
Mi lenne, ha MI-vel pótolnánk ki a hiányt?
Ha számos valódi kézírást kielemez,
valamint gépi tanulás útján hamisítványokat is,
lehet, hogy sikerül mintákat azonosítani.
A Samsan Technél sikerült választ találnunk
ezekre a kérdésekre a háromnapos hackathonon.
Pillantsunk a képernyőre!
Biztos remek.
Az üzleti tervben is kérkedtetek vele.
De mire jó? Mivel vonzotok be befektetőket?
MIVEL, FOKOZATOSAN
Nagyon menő.
Azt a mindenit!
Mi az üzleti modell?
És hogy lesz következetesen nyereséges? Nincs világos elképzelésetek.
Az MI a Jeonghan Bank 10 000 tesztjében kielemezte
minden aláírás és kézírás tulajdonságait,
és megállapította, melyik hiteles.
99,8%-os pontosságot ért el.
Igen! Nagy tapsot! Tapsolják meg!
Yong-san vagy Chul-san helyében
kártérítést kérnék az elmúlt két év elpazarlásáért.
Bizony, 99,8 százalék.
Az elmúlt három napban végigkövettem, ahogy a csapatunk eléri ezt az eredményt,
és egy percet sem tudtam aludni.
A kézírás csak a kezdet.
A technológia végeláthatatlan lehetőségeket kínál.
Biztonság, orvosi diagnózisok, okosgyár, önvezető autók.
A Samsan Tech lehetővé fogja tenni mindezt,
és rendkívül örülök, hogy ennek részese lehetek.
Én is!
Reméljük, hogy a Sand Boxnál kezdődhet ez az izgalmas kalandunk.
Köszönöm!
KÖSZÖNJÜK!
Ő a mi CEO-nk!
- Nagyon király! - Állat!
- Haver, sikerült! - Sikerült!
Nem volt rossz.
Hé!
Dal-mi!
Milyen volt? Hibáztam?
- Látszott, hogy izgulok? - Nem, szuper voltál.
Senki se adta volna elő ilyen jól.
- Tényleg? - Igen.
Hála istennek!
Nagyon izgultam, féltem, hogy mindent elrontok.
Klassz voltál.
Menjünk!
Jó napot! Won In-jae vagyok,
az Injae Vállalat CEO-ja.
Mi is a Jeonghan Bank kézírásos adatait használtuk fel,
de mi másféle szolgáltatást találtunk ki.
A miénk is MI-technológiára alapul,
azonban szerintem a mi megközelítésünk kreatívabb.
Hú, de bunkó!
Azt akarja mondani, hogy a miénk nem elég kreatív?
Tudtad, hogy betűtípus-technológián dolgoznak?
Igen.
Ezeket az ingyenes betűtípusokat könnyen le lehet tölteni.
Személyes használatnál semmi gond,
de ha szórólapon használjuk őket,
vagy egy YouTube-ra feltöltött videóban…
Ideges.
Bocsánat!
Az a szerzői jog megsértése.
Kicsinyesnek hangzik, de jogos.
Egy új betűtípus létrehozása
tucatnyi tervező hónapokig tartó munkájába kerül.
Egy új dizájnhoz 11 172 különböző betű kell.
Egyesével megtervezni ezeket legalább 100 millió vonba,
de akár egymilliárd vonba is kerülhet. Hatalmas projekt.
- Az nagyon drága. - Hé!
Mit szólnának, ha azt mondanám, hogy új, egyéni kézírásos betűtípust
hozhatunk létre már 256 betűből is?
Nehéz elhinni, nem?
De az Injae Vállalat az OCR segítségével összeállított egy tanulási adathalmazt,
és sikerült, amit mindenki más lehetetlennek gondolt.
- Ez elképesztő… - Ne már!
Ezeket a betűtípusokat az utóbbi három napban hoztuk létre
a bank adatai közül választott 100 kézírási mintából.
Hagyományos úton ezek létrehozásához
legalább három év kellett volna.
És természetesen sok pénzbe került volna.
Azonban az Injae Vállalat ezt a 100 betűtípust
kevesebb mint 40 óra alatt hozta létre.
- Hú! - Jézusom!
Mostantól saját, egyedi betűtípust hozhatnak létre
mindössze 256 kézzel írt betűből,
- és… - Várjon csak!
Lenne egy érdekes kérdésem.
Ez nem Won Du-jeong elnök?
Tényleg. Mit keres itt Won In-jae apja?
Nem tetszik.
Hallgatom.
Hol ül az a csapat, amelyik ezelőtt prezentált?
Á, megvannak.
A Samsan Tech olyan algoritmust hozott létre, amelyik MI segítségével
szűri ki a hamis kézírást, ugye?
Igen.
Az önök technológiájával pedig létező kézírásból lehet betűtípust létrehozni.
Igen.
Mi történik, ha összerakjuk a kettőt?
Csak engem érdekel?
Mi történik, ha az Injae Vállalat betűtípusára alkalmazzuk
a Samsan Tech algoritmusát?
Hamisnak fogja tekinteni?
Természetesen.
Akkor lássuk, hogy tényleg kiszűri-e!
Összecsap a lándzsa és a pajzs?
ZSŰRITAGOK
Kérlek, szűrd ki!
Könyörgök…
VALÓS
Az Injae Vállalat technológiája átverte a Samsan Tech algoritmusát.
VALÓS
ZSŰRITAGOK
Rendben. Sikerült leszűkíteni a 12. mentorprogramon
részt vevő jelölteket.
De az utolsó csapat problémás.
Mind ugyanannyi pontot kaptak, így nem tudom, melyiket válasszuk.
Én még nem osztályoztam.
- Alex! - Alex?
Nem koreai? Mi ez a név?
A 2STO-tól jött az USA-ból.
A Sand Box legnagyobb stratégiai partnere.
Ja, a 2STO!
Találkoztam egy felső vezetőjükkel.
Mi is volt a beosztása?
A 2STO nem hierarchiaalapú.
Ja, igen. Ő is ezt mondta.
- Döntött, Alex? - Igen.
Sajnálom, srácok.
Mindent elrontottam.
Miről beszélsz?
Megtettünk minden tőlünk telhetőt.
Pontosan! Semmi gáz. Van mentőövünk.
Han úr!
Hagyjuk őt befektetni?
Miért ne?
Attól kéne tartanunk, hogy nehogy meggondolja magát.
Akkor szerintem ennyi volt.
Nem mennek el?
Még nincs meg az eredmény.
Ne mondják, hogy azt hiszik, bekerülhetünk!
Nem hisszük.
Azért biztosra megyünk. Mi van, ha szólítanak, és nem vagyunk ott?
Azt azért nem akarjuk.
Nagyon máshogy látjuk a dolgokat.
Utálom azokat, akik nem tudják a helyüket.
Miért szállt be hozzánk, ha ennyire utál minket?
Hogy felhúzzon?
Én sem tudom. Biztos megőrültem. Az a csitri beszélt rá.
Hogyan győzte meg Seo kisasszony?
Azt magyarázta, hogy nagyon szüksége van rám a csapatnak.
Megkérdeztem, miért, és ezt felelte.
Miért pont én? Mondja el, miért! Azután döntök.
Rendben.
Nincs egyetemi diplomám,
megfelelő képesítésem.
Szerencsém volt.
Micsoda? Most meg akar győzni, vagy nem?
Van a csapatomban egy rendkívül tehetséges fejlesztő.
Nemet mondott egy nagyon felkészült valakinek,
- és engem választott. - Megőrült?
Most biztos bánja.
Nem. Még nem.
Az ember nem rögtön bánja meg a döntését.
Csak utólag.
Tudja, én sosem bántam meg egy döntésemet sem.
Tettem róla, hogy így legyen.
Így szerintem nála is el tudom érni, hogy ne bánja meg.
Ez semmiség. Még ezerszer le tudok térdelni.
Bármire hajlandó vagyok.
Igen kétségbeesettnek tűnt,
és kíváncsi voltam a „rendkívül tehetséges fejlesztőre”.
De teljesen átlagos.
Lehet, hogy Dal-mi bánta meg a döntését.
Hol van Dal-mi?
Láttam korábban arra menni.
Nam Do-san!
Megtaláltad Dal-mit?
Micsoda?
Dal-mit felvették egy jó egyetemre, ezért eladtam a büfémet,
hogy kifizessem a tandíját.
Amint ezt megtettem,
otthagyta az iskolát, és mindenféle részmunkaidős állásokba fogott,
hogy vegyen nekem egy büfékocsit.
Dal-mi is mehetett volna egyetemre helyettem.
A boltját is megtarthatta volna.
Hát itt van!
Nem láttam. Csak le akartam ülni.
Micsoda véletlen egybeesés!
Jobb, ha megyek.
Han úr, várjon!
Bocsánat! Sok a dolgom.
Köszönöm!
Nagyon sokat segített.
Sajnálom, hogy nem lett jó a végeredmény.
Nem kell megköszönnie. És ne sajnálja! Most megyek.
Sok mindent szeretnék kérdezni öntől.
Azért vártam, hogy feltehessem őket.
Megértem, miért hazudott Do-san.
Tizenöt év után találkoztunk,
és le akart nyűgözni. Én is így voltam vele.
Hálás vagyok, hogy ő is így érzett, és megértem.
Á, értem.
De magánál nem értem.
Töröm rajta a fejemet, de nem jövök rá, miért hazudott.
Miért tette?
Miért segített ekkora elánnal, akár hazugságok árán is?
Hát, ez…
Seo kisasszony, én…
Dal-mi!
- Dal-mi! - Szia, Do-san!
Sikerült…
bejutnunk.
Micsoda?
- Tényleg? - Tényleg.
Nézd! Ott van a képernyőn.
„Samsan Tech”. Látod?
Most se hiszed el?
A SAND BOX 12. MENTORPROGRAMJA INJAE VÁLLALAT, SAMSAN TECH
15. MATEMATIKAI DIÁKOLIMPIA ARANYÉREM: NAM DO-SAN
Aranyérmes volt a matematikai diákolimpián?
Igen, a legfiatalabb aranyérmes.
Értem.
Utánanéztem a cégének.
A világ hetedik legértékesebb cége.
Micsoda?
Ez Do-san számára vissza nem térő lehetőség.
Hova ment az a suhanc?
Viselkedj! Ne baltázd el!
Hangsúlyozzuk ki Do-san erősségeit!
- Csak arról beszéljünk! - Jó, semmi másról.
ARANYÉREM: NAM DO-SAN
Do-san egy bolond.
Sosem volt kapzsi.
Így született.
Hé, tudja,
miért nincs itt az aranyérme?
- Tudja? - Nem tudom.
- Nem, soha. - Nem semmi!
Mi a fenéért sírsz?
Legyőzött egy gyerek. Nem szégyelled magad?
A tiéd lehet.
Nekem nem kell.
Ha más lett volna, megértem,
de az a bolond odaadta az aranyérmét.
Olyan okos volt,
hogy középiskola helyett rögtön egyetemre ment.
De még ott is…
Egyetemista vagy.
Legyűrt egy 13 éves.
Jézusom!
Az idősebb diákok kedvéért szándékosan rosszul válaszolt kérdésekre.
Idővel kirúgták, és visszament az általános iskolába.
Inkább veszít,
mert jobban érzi magát tőle.
Ezért Élő Buddha a beceneve.
„Élő Buddha”?
Nem érdeklik az anyagiak, sem a hírnév.
Csak egy dologgal kapcsolatban kapzsi.
És mi az?
Az étel.
- Az étel? - Falánk.
Tudja,
Do-san olyan okos, mint Steve Jobs vagy Bill Gates,
csak nincs benne ambíció. Azért van most bajban.
Amint ambiciózussá válik,
vége.
- Döntött, Alex? - Igen.
Egyértelműen a Samsan Techet választom.
A Samsan Techet?
Miért?
Jól átnéztem az algoritmusát,
és ha figyelembe vesszük, hogy milyen kevés ideje volt rá,
meglehetősen elképesztő.
Talán csak szerintem van így…
de valami különlegeset látok benne.
És én ismertem el őt először,
így velem teszi meg majd az első lépéseit.
Megvan az irodánk.
Szeretném, ha Han úr lenne a Samsan Tech mentora.
Seo kisasszony, de bosszantó!
- Megbízható serpa leszek. - Ez fáj!
Ahogy az apukája homokot szórt ön alá, én is megteszek minden tőlem telhetőt.
Biztos összefogtak, hogy elvegyék a részesedésemet!
A legnagyobb probléma, hogy a CEO nem tudja megoldani a helyzetet.
Seo kisasszony, önnel van gond.
Azt illetően, hogy miért segített nekünk.
El akarom ma mondani Dal-minak az igazat.
A feliratot fordította: Schmíz Gábor